title: Регламент за изпълнение (ЕС) № 886/2014 на Комисията от 13 август 2014 година за установяване на стандартни стойности при внос с цел определяне на входната цена на някои плодове и зеленчуци

text:
               14.8.2014

               BG

               Официален вестник на Европейския съюз

               L 242/27

         РЕГЛАМЕНТ ЗА ИЗПЪЛНЕНИЕ (ЕС) № 886/2014 НА КОМИСИЯТА
   от 13 август 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 август 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  99,6

                  ZZ

                  99,6

                  0805 50 10

                  AR

                  158,9

                  CL

                  209,1

                  TR

                  74,0

                  UY

                  129,8

                  ZA

                  144,7

                  ZZ

                  143,3

                  0806 10 10

                  BR

                  184,0

                  EG

                  209,1

                  MA

                  171,3

                  MX

                  246,5

                  TR

                  156,9

                  ZZ

                  193,9

                  0808 10 80

                  AR

                  89,3

                  BR

                  96,2

                  CL

                  107,3

                  CN

                  120,6

                  NZ

                  117,6

                  US

                  142,8

                  ZA

                  113,5

                  ZZ

                  112,5

                  0808 30 90

                  AR

                  217,5

                  CL

                  84,2

                  TR

                  142,5

                  ZA

                  84,6

                  ZZ

                  132,2

                  0809 30

                  MK

                  67,3

                  TR

                  134,9

                  ZZ

                  101,1

                  0809 40 05

                  BA

                  43,4

                  MK

                  49,3

                  TR

                  127,6

                  ZA

                  204,6

                  ZZ

                  106,7

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/409 на Комисията от 11 март 2015 година за изменение на Регламент за изпълнение (ЕС) № 917/2011 на Съвета за налагане на окончателно антидъмпингово мито и окончателно събиране на временното мито, наложено върху вноса на керамични плочки с произход от Китайската народна република

text:
               12.3.2015

               BG

               Официален вестник на Европейския съюз

               L 67/23

         РЕГЛАМЕНТ ЗА ИЗПЪЛНЕНИЕ (ЕС) 2015/409 НА КОМИСИЯТА
   от 11 март 2015 година
   за изменение на Регламент за изпълнение (ЕС) № 917/2011 на Съвета за налагане на окончателно антидъмпингово мито и окончателно събиране на временното мито, наложено върху вноса на керамични плочки с произход от Китайската народна република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (основния регламент), и по-специално член 11, параграф 3 от него,
   като има предвид, че:
   1.   ПРОЦЕДУРА

   1.1.   Действащи мерки

               (1)

               На 15 септември 2011 г. посредством Регламент (ЕС) № 917/2011 (2) („първоначалния регламент“) Съветът наложи антидъмпингови мита върху вноса на керамични плочки с произход от Китайската народна република.

               (2)

               Беше наложена индивидуална митническа ставка от 26,3 % върху вноса на разглеждания продукт, произведен от следната група от производители износители:

                           —

                           Dongguan City Wonderful Ceramics Industrial Park Co., Ltd и Guangdong Jiamei Ceramics Co. Ltd (наричани заедно Wonderful group) и

                           —

                           Qingyuan Gani Ceramics Co. Ltd и Foshan Gani Ceramics Co. Ltd (наричани заедно Gani group).

               (3)

               Както е изложено в съображения 96 — 98 от първоначалния регламент, след оповестяването на временните констатации Европейската комисия (Комисията) беше уведомена, че връзката между дружествата е била преустановена. Поради това е следвало да бъдат наложени индивидуални мита за Gani Group и за Wonderful Group. Към онзи момент искането не можеше да бъде прието, тъй като беше необходимо да бъдат разгледани подробно основанията му.

         1.2.   Искане за частично междинно преразглеждане

               (4)

               На 2 октомври 2012 г. Комисията получи от Gani group искане за частично междинно преразглеждане.

               (5)

               От Gani Group твърдяха, че вече не са свързани с другите две дружества (Wonderful Group), тъй като взаимоотношенията им като акционери са били преустановени, считано от март 2011 г. Поради това Gani Group отправи искане за междинно преразглеждане на действащите мерки, тъй като индивидуалната митническа ставка, която е в сила, вече не беше целесъобразна.

         1.3.   Започване на частично междинно преразглеждане

               (6)

               След като се консултира с Консултативния комитет, Комисията реши, че следва да бъде открита процедура по такова преразглеждане.

               (7)

               На 31 януари 2014 г. съгласно член 11, параграф 3 от основния регламент Комисията започна частично междинно преразглеждане на мерките, действащи по отношение на вноса в Съюза на керамични плочки с произход от Китайската народна република. Тя публикува известие за започване на частично междинно преразглеждане на мерките в Официален вестник на Европейския съюз
                   (3).

               (8)

               Обхватът на преразглеждането бе ограничен до разглеждане на структурата на собствеността на Gani Group, а при наличия на основания — и ex officio на дъмпинговия марж по отношение на Gani Group.

               (9)

               Преразглеждането обхвана също така ex officio и същите въпроси, но по отношение на Wonderful group.

         1.4.   Разследван период в рамките на преразглеждането

               (10)

               Разследването за дъмпинг обхваща периода от 1 януари 2013 г. до 31 декември 2013 г. („разследван период в рамките на преразглеждането“).

         1.5.   Страни, засегнати от разследването

               (11)

               Комисията прикани както Gani Group, така и Wonderful Group да съдействат при разследването и да отговорят на въпросниците на Комисията. Освен това Комисията предостави възможност на дружествата да отправят искане за третиране като страна с пазарна икономика съгласно член 2, параграф 7 от основния регламент.

               (12)

               В известието за започване Комисията временно избра Съединените американски щати като трета държава с пазарна икономика („държава аналог“) по смисъла на член 2, параграф 7, буква а) от основния регламент и прикани страните да изразят становището си по избора ѝ.

               (13)

               Заинтересованите страни имаха възможност да изразят становището си относно започването на разследването и да поискат да бъдат изслушани от Комисията и/или от служителя по изслушванията в хода на търговските процедури.

         1.6.   Отговори на въпросника и посещения за проверка на място

               (14)

               Комисията получи отговори на въпросника и от двете групи, а също и от двама производители от държавата аналог.

               (15)

               Комисията потърси и провери цялата информация, която счете за необходима за провеждане на преразглеждането. Бяха извършени проверки на място съгласно член 16 от основния регламент в помещенията на следните дружества:

                           —

                           Производители износители в засегнатата държава:

                                       —

                                       Dongguan City Wonderful Ceramics Industrial Park Co., Ltd;

                                       —

                                       Guangdong Jiamei Ceramics Co. Ltd;

                                       —

                                       Qingyuan Gani Ceramics Co. Ltd и

                                       —

                                       Foshan Gani Ceramics Co. Ltd.

                           —

                           Производители в държавата аналог, които отправиха искане за поверително третиране поради риск от ответни мерки.

         2.   РАЗГЛЕЖДАН ПРОДУКТ

               (16)

               Продуктът, предмет на настоящото преразглеждане, е същият като определения в първоначалния регламент, а именно лакирани/емайлирани и нелакирани/неемайлирани плочки и плочи за настилане или облицоване от керамика; лакирани/емайлирани и нелакирани/неемайлирани кубчета мозайка, парчета и подобни артикули от керамика, със или без подложка („разглеждан продукт“), класирани понастоящем в кодове по КН 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 и 6908 90 99.

         3.   ДЪМПИНГ

   3.1.   Третиране като дружество, работещо в условията на пазарна икономика

               (17)

               Нито една от групите не поиска третиране като дружество, работещо в условията на пазарна икономика, съгласно член 2, параграф 7, буква в) от основния регламент.

         3.2.   Държава аналог

               (18)

               Както е посочено по-горе, Комисията предложи Съединените американски щати като държава аналог, както е било и при предходното разследване. Комисията се свърза също така с дружества в редица други евентуални държави аналог, но не получи отговори от други дружества, нито тяхното съдействие. Изборът на Съединените американски щати бе потвърден за уместен.

         3.3.   Разследване

               (19)

               При разследването, довело до налагането на действащите мерки, бе установено, че Gani Group и Wonderful Group са свързани, тъй като един от акционерите на Wonderful Group притежава над 5 % от акциите в дружество от Gani Group. Дъмпинговите маржове бяха изчислени поотделно за всяка от групите. Маржовете на отстраняване на вредата, определени за двете групи, бяха по-високи от дъмпинговите маржове.

               (20)

               За да се отчете рискът, че поради корпоративните връзки между тях дружествата с по-висок индивидуален дъмпингов марж биха могли да извършват износа си чрез дружествата с по-нисък дъмпингов марж, бе изчислен единен среднопретеглен дъмпингов марж за двете групи и беше наложена индивидуална ставка на митото.

               (21)

               Комисията проучи дали твърдяната промяна в отношенията би направила необоснована индивидуалната митническа ставка. Впоследствие Комисията проучи необходимостта от преразглеждане на индивидуалните дъмпингови маржове.

               (22)

               Разследването в рамките на преразглеждането установи, че акциите, посочени в съображение 19, са били продадени на собственика на Gani Group, като така Wonderful Group вече не е имала участие в Gani Group. Не е имало признаци двете групи да имат други структурни или корпоративни връзки. Във връзка с това промяната на връзката между двете групи беше приета и поради това Gani Group и Wonderful Group повече не бяха считани за свързани при определянето на митото.

               (23)

               От това следва, че вече няма основания за налагането на индивидуална митническа ставка. Вместо това на Gani Group и Wonderful Group следва да бъдат определени отделни индивидуални митнически ставки.

               (24)

               Що се отнася до необходимостта от преразглеждане на индивидуалните дъмпингови маржове, изчислени за всяка от групите в разследването, довело до налагането на действащите мерки, Комисията направи оценка на това дали обстоятелствата по отношение на двете групи са се променили значително, така че да се оправдава преразглеждането на тези индивидуални дъмпингови маржове.

               (25)

               При разследването, довело до налагането на действащите мерки, бе установено следното:

                           1)

                           Те не са използвали общи производствени съоръжения;

                           2)

                           Те са използвали общи дружества за продажбите и

                           3)

                           Те не са работили като подизпълнители един на друг.

               (26)

               При разследването в рамките на преразглеждането бе потвърдено, че това положение остава непроменено въпреки промяната във връзката между тях.

               (27)

               Предвид тези конкретни обстоятелства Комисията счита, че прекратяването на връзката не променя функционирането на която и да било от двете групи по начин, който оказва влияние върху изчисляването на дъмпинговите им маржове. Поради това, съгласно член 11, параграф 3 от основния регламент, изменение на дъмпинговите маржове въз основа на новите изчисления не е оправдано.

               (28)

               Предвид горепосоченото отделните дъмпингови маржове, изчислени при първоначалното разследване, следва да бъдат наложени като индивидуални мита. Тези дъмпингови маржове са 13,9 % за Gani Group и 32,0 % — за Wonderful Group.

               (29)

               Тези констатации бяха съобщени на заинтересованите страни и им бе даден срок за коментар.

               (30)

               На първо място, от Wonderful Group заявиха, че са информирали Комисията по време на посещението за проверка в Китайската народна република, че някои от доказателствата, представени от Gani Group в искането за преразглеждане, са неверни или подвеждащи. Те изтъкнаха, че Комисията може да се позове на член 18 от основния регламент за този тип ситуации. Те също така поставиха под въпрос дали в този смисъл разпоредбите на член 11, параграф 3 от основния регламент са били спазени.

               (31)

               Комисията провери всички имащи отношение към случая и надлежно документирани доказателства, събрани по време на разследването, което показа, че двете групи вече не са свързани една с друга, както и доказателствата по отношение на функционирането на всяка от двете групи, както преди, така и след преустановяването на връзката между тях. Според тези доказателства групата необратимо е била разделена на две — факт, който не е оспорен от Wonderful Group.

               (32)

               Предвид тези факти Комисията няма основание да прилага член 18 от основния регламент. Освен това с тези факти се потвърждава, че член 11, параграф 3 от основния регламент е спазен.

               (33)

               На второ място, от Wonderful Group повдигнаха въпроса за това дали разпоредбата от член 9, параграф 4 от основния регламент — „размерът на антидъмпинговото мито не надвишава установения дъмпингов марж“ — е спазена, като се има предвид, че по време на разследването новите експортни цени и нормалните стойности в държавата аналог бяха проверени.

               (34)

               Както е посочено в съображения 24 — 27 по-горе, при разследването бе установено, че функционирането на всяка от двете групи не е било променено в резултат от преустановяването на връзката между тях. Както е обяснено в известието за започване, в този случай не е необходимо да се определят нови дъмпингови маржове. Член 9, параграф 4 от основния регламент е спазен, тъй като размерът на антидъмпинговото мито не надвишава дъмпинговия марж, както е установен в първоначалното разследване. Фактът, че новите експортните цени и нормалните стойности в държавата аналог също бяха проверени по време на това разследване, не променя това заключение.

               (35)

               И на последно място, от Wonderful Group заявиха, че „предоставянето на индивидуални маржове на дружества, които преди са били свързани, но при които тази връзка е била преустановена“ може да е опасен прецедент и на теория позволява на групите от дружества да манипулират мерките за търговска защита.

               (36)

               Комисията не се съгласи с това предположение. Всяко преразглеждане се извършва само по неговите собствени характеристики, установени по време на разследването, а не по предположения, а когато дружествата не са свързани помежду си, те имат право на индивидуално мито, както е посочено в член 9, параграф 5 от основния регламент.

               (37)

               Сдружението от промишлеността на Съюза Cerame-Unie (CET) заяви, че краят на акционерната връзка не означава, че може да бъде елиминирана възможността за заобикаляне на мерките чрез групата с най-ниско мито. За да илюстрира това, CET отбеляза, че моментът, когато двете групи се разделят, съвпада с налагането на временните мерки по първоначалното решение, и че двете групи не са обсъждали разделяне преди започването на работата по първоначалното решение. По време на първоначалното разследване групите са били свързани, като CET заяви, че така Gani Group и Wonderful Group взаимно са имали достъп до данните си.

               (38)

               CET обаче не предостави никакви доказателства в подкрепа на тези предположения. Освен това Комисията има задължението при сегашното положение да наложи индивидуални мита за всяка от двете групи, след като вече е установено, че те вече не са свързани помежду си. Комисията не може да счита две правно разделени групи от дружества за свързани при налагането на индивидуална митническа ставка само защото е възможно двете групи да си взаимодействат.

               (39)

               CET твърди, че ако дейността на двете групи е останала непроменена, както е било оповестено, тогава рискът от заобикаляне на мерките от двете групи също трябва да е останал непроменен.

               (40)

               Комисията отхвърли този аргумент. Единствената причина, поради която двете групи бяха третирани като една в първоначалното разследване, беше поради връзката в собствеността, а този факт вече не е налице.

               (41)

               CET също така отбеляза, че производствените съоръжения на двете дружества са разположени относително близо, което би улеснило сравнително и физическото заобикаляне на мерките.

               (42)

               Комисията отхвърли и този аргумент. На практика не съществува правно основание да се определи на несвързани дружества еднакво мито единствено поради факта, че дружествата са сравнително близо едно до друго и следователно може да бъде улеснено заобикалянето на мерки. В Китайската народна република е нормално производителите на даден продукт да бъдат в един град или област.

               (43)

               С оглед на гореизложеното получените коментари след оповестяването не променят заключенията, изложени по-горе в съображение 28. Поради това отделните дъмпингови маржове, изчислени при първоначалното разследване, следва да бъдат наложени като индивидуални мита. Тези дъмпингови маржове са 13,9 % за Gani Group и 32,0 % — за Wonderful Group.

               (44)

               Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от основния регламент,

         ПРИЕ НАСТОЯЩИЯ РЕГЛАМЕНТ:
   Член 1
   Таблицата в член 1, параграф 2 от Регламент за изпълнение (ЕС) № 917/2011 се изменя, както следва:

               —

               редът по-долу се заличава от таблицата:

                              Дружество

                              Мито

                              Допълнителен код по ТАРИК

                              „Dongguan City Wonderful Ceramics Industrial Park Co., Ltd; Guangdong Jiamei Ceramics Co. Ltd; Qingyuan Gani Ceramics Co. Ltd; Foshan Gani Ceramics Co. Ltd.

                              26,3 %

                              B011“

               —

               в таблицата се добавят следните редове:

                              Дружество

                              Мито

                              Допълнителен код по ТАРИК

                              „Dongguan City Wonderful Ceramics Industrial Park Co., Ltd; Guangdong Jiamei Ceramics Co. Ltd

                              32,0 %

                              B938

                              Qingyuan Gani Ceramics Co. Ltd; Foshan Gani Ceramics Co. Ltd.

                              13,9 %

                              B939“

         Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 март 2015 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  Регламент за изпълнение (ЕС) № 917/2011 на Съвета от 12 септември 2011 г. за налагане на окончателно антидъмпингово мито и окончателно събиране на временното мито, наложено върху вноса на керамични плочки с произход от Китайската народна република (ОВ L 238, 15.9.2011 г., стр. 1).

      (3)  ОВ C 28, 31.1.2014 г., стр. 11.


title: Регламент за изпълнение (ЕС) 2015/1078 на Комисията от 3 юли 2015 година за изменение на Регламент (ЕС) № 37/2010 по отношение на веществото „клодронова киселина (под формата на динатриева сол)“ (Текст от значение за ЕИП)

text:
               4.7.2015

               BG

               Официален вестник на Европейския съюз

               L 175/5

         РЕГЛАМЕНТ ЗА ИЗПЪЛНЕНИЕ (ЕС) 2015/1078 НА КОМИСИЯТА
   от 3 юли 2015 година
   за изменение на Регламент (ЕС) № 37/2010 по отношение на веществото „клодронова киселина (под формата на динатриева сол)“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               В член 17 от Регламент (ЕО) № 470/2009 е предвидено максимално допустимaта граница на остатъчни вещества (по-долу „МДГОВ“) за фармакологичноактивни субстанции, предназначени за употреба в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, да се определя с регламент.

               (2)

               В таблица 1 от приложението към Регламент (ЕС) № 37/2010 на Комисията (2) са определени фармакологичноактивните субстанции и тяхната класификация по отношение на МДГОВ в храните от животински произход.

               (3)

               Клодроновата киселина (под формата на динатриева сол) все още не е включена в тази таблица.

               (4)

               Европейската агенция по лекарствата (по-долу „EMA“) получи заявление за определянето на МДГОВ за клодронова киселина (под формата на динатриева сол) при еднокопитни животни.

               (5)

               Въз основа на становището на Комитета по лекарствените продукти за ветеринарна употреба EMA препоръча, че определянето на максимално допустима граница на остатъчни вещества за динатриев клодронат при еднокопитните животни не е необходимо за защитата на здравето на човека, стига субстанцията да не се използва при животни, от които се добива мляко за консумация от човека.

               (6)

               Съгласно член 5 от Регламент (ЕО) № 470/2009 ЕМА трябва да разгледа възможността МДГОВ, определени за фармакологичноактивна субстанция в определен хранителен продукт, да се използват по отношение на друг хранителен продукт, получен от същия животински вид, или МДГОВ, определени за фармакологичноактивна субстанция при един или повече видове, да се използват за други животински видове.

               (7)

               EMA счете, че екстраполирането на МДГОВ за клодронова киселина (под формата на динатриева сол) за еднокопитни животни към други видове животни, отглеждани за производство на храни, не е подходящо, тъй като въз основа на предлаганите индикации и начин на действие не е вероятно тази активна субстанция да се използва при други видове животни, отглеждани за производство на храни, освен коне.

               (8)

               Поради това таблица 1 от приложението към Регламент (ЕС) № 37/2010 следва да бъде съответно изменена.

               (9)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 2 септември 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 юли 2015 година.

            За Комисията

            Председател

         Jean-Claude JUNCKER

      (1)  ОВ L 152, 16.6.2009 г., стр. 11.

      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).

      ПРИЛОЖЕНИЕ
      В таблица 1 от приложението към Регламент (ЕС) № 37/2010 по азбучен ред се вмъква следната субстанция:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Клодронова киселина (под формата на динатриева сол)

                     НЕПРИЛОЖИМО

                     Еднокопитни

                     Не се изисква МДСОК

                     НЕПРИЛОЖИМО

                     Да не се използва при животни, от които се добива мляко, предназначено за консумация от човека

                     Мускулно-скелетна система/лекарства за лечение на костни заболявания“


title: Регламент за изпълнение (ЕС) № 364/2010 на Съвета от 26 април 2010 година за изменение на Регламент (ЕО) № 1487/2005 за налагане на окончателно антидъмпингово мито и окончателно събиране на временното мито, наложено върху вноса на някои видове готови тъкани от полиестерни влакна с произход от Китайската народна република

text:
               29.4.2010

               BG

               Официален вестник на Европейския съюз

               L 107/6

         РЕГЛАМЕНТ ЗА ИЗПЪЛНЕНИЕ (ЕС) № 364/2010 НА СЪВЕТА
   от 26 април 2010 година
   за изменение на Регламент (ЕО) № 1487/2005 за налагане на окончателно антидъмпингово мито и окончателно събиране на временното мито, наложено върху вноса на някои видове готови тъкани от полиестерни влакна с произход от Китайската народна република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 9 от него,
   като взе предвид член 2 от Регламент (ЕО) № 1487/2005 на Съвета (2),
   като взе предвид предложението, представено от Европейската комисия след консултации с Консултативния комитет,
   като има предвид, че:
   1.   ДЕЙСТВАЩИ МЕРКИ

               (1)

               С Регламент (ЕО) № 1487/2005 Съветът наложи окончателно антидъмпингово мито върху вноса в Европейския съюз на платове, изтъкани от прежда от синтетични влакна, съдържаща 85 тегловни % или повече крепирани и/или некрепирани полиестерни влакна, багрени (включително багрени в бяло) или печатани, с произход от Китайската народна република, попадащи понастоящем в обхвата на кодове по КН ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10 и ex 5407 69 90 (наричани по-нататък „разглежданият продукт“).

               (2)

               Предвид големия брой съдействащи страни, по време на разследването, което доведе до налагането на мерките, бе направена извадка с производители износители от Китай.

               (3)

               На дружествата, включени в извадката, бяха наложени индивидуалните митнически ставки, определени по време на разследването. За невключените в извадката съдействащи дружества, на които беше предоставено третиране като дружества, работещи в условията на пазарна икономика (наричано по-нататък „ТДПИ“), в съответствие с член 2, параграф 7, буква в) от Регламент (ЕО) № 384/96 (3), беше определена среднопретеглената митническа ставка от 14,1 %, определена за включените в извадката дружества, на които беше предоставено ТДПИ. За невключените в извадката съдействащи дружества, на които беше предоставено индивидуално третиране (наричано по-нататък „ИТ“) в съответствие с член 9, параграф 5 от същия регламент, беше определена среднопретеглената митническа ставка от 37,1 %, определена за включените в извадката дружества, на които беше предоставено ИТ. На всички останали дружества беше наложено мито в размер на 56,2 %, приложимо за цялата държава.

               (4)

               След подновено разследване относно неутрализиране на наложеното антидъмпингово мито в съответствие с член 12 от Регламент (ЕО) № 384/96, с Регламент (ЕО) № 1087/2007 (4) Съветът увеличи приложимото за цялата държава мито на 74,8 %. Също така за несъдействащите при разследването китайски производители износители с индивидуални митнически ставки бяха определени по-високи антидъмпингови мита в съответствие с разпоредбите в член 12, параграф 3 от Регламент (ЕО) № 384/96.

               (5)

               С член 2 от Регламент (ЕО) № 1487/2005 на производителите износители от Китай, които отговарят на изложените в същия член четири критерия, се дава възможността да получат същото третиране като посоченото в съображение 3 за невключените в извадката съдействащи дружества (наричано по-нататък „третиране като нов производител износител“ или „ТНПИ“).

         2.   ИСКАНЕ ОТ НОВИ ПРОИЗВОДИТЕЛ ИЗНОСИТЕЛИ

               (6)

               Група дружества, състояща се от две свързани дружества, а именно AlbaChiara Printing and Dyeing (Jiaxing) Co. Ltd и Jiaxing E. Boselli Textile Trading Co. Ltd. (наричани по-нататък „заявителят“), поискаха третиране като нов производител износител.

               (7)

               Беше направена проверка, за да се определи дали заявителят отговаря на критериите за предоставяне на ТНПИ, изложени в член 2 от Регламент (ЕО) № 1487/2005, като бе проверено дали:

                           а)

                           не е изнасял разглеждания продукт за Европейския съюз през разследвания период, на който се основават мерките (от 1 април 2003 г. до 31 март 2004 г.) („първи критерий“);

                           б)

                           не е свързан с никой от износителите или производителите от Китайската народна република, които са обект на антидъмпинговите мерки, наложени с посочения регламент („втори критерий“);

                           в)

                           действително е изнасял разглеждания продукт в Европейския съюз след разследвания период, на който се основават мерките, или е поел неотменимо договорно задължение за износ на значително количество от разглеждания продукт в Европейския съюз („трети критерий“);

                           г)

                           работи в условията на пазарна икономика, както са определени в член 2, параграф 7, буква в) от основния регламент, или отговаря на изискванията за определяне на индивидуално мито в съответствие с член 9, параграф 5 от основния регламент („четвърти критерий“).

               (8)

               На заявителя бяха изпратени въпросници с искането да представи данни, за да докаже, че отговаря на първия, втория и третия критерии.

               (9)

               Тъй като четвъртият критерий предполага заявителят да подаде искане за ТДПИ и/или ИТ, Комисията му изпрати формуляри за ТДПИ и ИТ. Заявителят поиска ТДПИ в съответствие с член 2, параграф 7 от основния регламент.

               (10)

               Накратко и единствено за улеснение критериите за ТДПИ са посочени в обобщен вид по-долу:

                           а)

                           бизнес решенията се вземат и разходите се правят в отговор на сигнали от пазара и без значителна намеса на държавата, а цените на основните производствени фактори отразяват в голяма степен пазарните стойности;

                           б)

                           дружествата имат ясен основен комплект от счетоводна документация, която подлежи на независим одит в съответствие с международните счетоводни стандарти (5) и се прилага за всички цели;

                           в)

                           липсват значителни нарушения на пазара, пренесени от предишната система на непазарна икономика;

                           г)

                           законодателството относно несъстоятелността и собствеността гарантират правна сигурност и стабилност;

                           д)

                           обмяната на валута се извършва по пазарни курсове.

               (11)

               В съответствие с член 2 от Регламент (ЕО) № 1487/2005 за производителите износители, които отговарят на посочените в съображение 7 критерии, може да бъде определена или митническата ставка от 14,1 %, приложима за дружествата, на които е предоставено ТДПИ в съответствие с член 2, параграф 7, буква в) от Регламент (ЕО) № 384/96, или среднопретеглената митническа ставка от 37,1 %, приложима за дружествата, на които е предоставено ИТ в съответствие с член 9, параграф 5 от същия регламент.

               (12)

               Европейската комисия издири и провери цялата информация, която сметна за необходима при определянето на това, дали са изпълнени четирите критерия, изложени в член 2 от Регламент (ЕО) № 1487/2005. Бяха извършени проверки на място в следните дружества:

                           —

                           AlbaChiara Printing and Dyeing (Jiaxing) Co. Ltd, Jiaxing,

                           —

                           Jiaxing E. Boselli Textile Trading Co. Ltd., Jiaxing.

         3.   КОНСТАТАЦИИ

               (13)

               Заявителят представи достатъчно данни в доказателство на това, че отговаря на четирите критерии, посочени в съображение 7. Заявителят успя действително да докаже, че i) не е изнасял разглеждания продукт за Европейския съюз през периода от 1 април 2003 г. до 31 март 2004 г., ii) не е свързан с никой от износителите или производителите от Китайската народна република, които са обект на антидъмпинговите мерки, наложени с Регламент (ЕО) № 1487/2005, iii) действително е изнесъл значително количество от разглеждания продукт в Европейския съюз от 2008 г. насам и iv) отговаря на всички изисквания за ТДПИ, поради което може да му бъде определено индивидуално мито в съответствие с член 2, параграф 7, буква в) от основния регламент. Поради това в съответствие с член 2 от Регламент (ЕО) № 1487/2005 за заявителя можеше да бъде определена среднопретеглената митническа ставка за дружествата, на които е предоставено ТДПИ, приложима за невключените в извадката съдействащи дружества (т.е. 14,1 %), и той следва да бъде добавен към списъка на производители износители в член 1, параграф 2 от посочения регламент.

         4.   ИЗМЕНЕНИЕ НА СПИСЪКА НА ДРУЖЕСТВАТА, ПОЛЗВАЩИ СЕ С ИНДИВИДУАЛНИ МИТНИЧЕСКИ СТАВКИ

               (14)

               Предвид констатациите от разследването, както е посочено в съображение 13, беше направено заключението, че дружествата AlbaChiara Printing and Dyeing (Jiaxing) Co. Ltd, и Jiaxing E. Boselli Textile Trading Co. Ltd. следва да бъдат добавени към списъка на дружества, посочен в член 1, параграф 2 от Регламент (ЕО) № 1487/2005, с митническа ставка от 14,1 %.

               (15)

               Заявителят и промишлеността на Съюза бяха информирани за констатациите от разследването и имаха възможност да представят становищата си. Не беше предоставена допълнителна информация, която да доведе до по-различни заключения относно заявителя,

         ПРИЕ НАСТОЯЩИЯ РЕГЛАМЕНТ:
   Член 1
   Член 1, параграф 2 от Регламент (ЕО) № 1487/2005 се изменя чрез добавяне на следните дружества в таблицата на дружествата с индивидуални митнически ставки:

                  Компания

                  Окончателно антидъмпингово мито

                  Допълнителен код по TARIC

                  „AlbaChiara Printing and Dyeing (Jiaxing) Co. Ltd

                  14,1 %

                  A617

                  Jiaxing E. Boselli Textile Trading Co. Ltd.

                  14,1 %

                  A617“

   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 26 април 2010 година.

            За Съвета

            Председател

         C. ASHTON

      (1)  ОВ L 343, 22.12.2009 г., стр. 51.

      (2)  ОВ L 240, 16.9.2005 г., стр. 1.

      (3)  ОВ L 56, 6.3.1996 г., стр. 1.

      (4)  ОВ L 246, 21.9.2007 г., стр. 1.

      (5)  Международните счетоводни стандарти се отнасят до всички основни признати международни счетоводни стандарти, включително общоприетите счетоводни принципи на САЩ (ОСП на САЩ) и изданията на Фондацията на Комитета по международни счетоводни стандарти (ФКМСС), прилагани от Съвета по международни счетоводни стандарти (СМСС), които обхващат рамката на Съвета по международни счетоводни стандарти (РСМСС), международните счетоводни стандарти (МСС), международните стандарти за финансово отчитане (МСФО) и публикациите на Комитета за разяснения на международните стандарти за финансово отчитане (КРМСФО).


title: Регламент за изпълнение (ЕС) № 915/2013 на Комисията от 23 септември 2013 година за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве

text:
               24.9.2013

               BG

               Официален вестник на Европейския съюз

               L 252/23

         РЕГЛАМЕНТ ЗА ИЗПЪЛНЕНИЕ (ЕС) № 915/2013 НА КОМИСИЯТА
   от 23 септември 2013 година
   за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (1), и по-специално член 11, буква б) от него,
   като има предвид, че:

               (1)

               В приложение III към Регламент (ЕО) № 314/2004 се изброяват лицата и образуванията, за които се отнася замразяването на средства и икономически ресурси съгласно този регламент.

               (2)

               В Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (2) се определят физическите и юридическите лица, спрямо които трябва да се прилагат ограничения съгласно предвиденото в член 5 от посоченото решение, а Регламент (ЕО) № 314/2004 привежда в действие това решение, доколкото се изискват действия на равнището на Съюза.

               (3)

               На 23 септември 2013 г. Съветът реши да извади едно образувание от списъка на лицата и образуванията, спрямо които следва да се прилагат ограниченията. Приложение III към Регламент (ЕО) № 314/2004 следва да бъде изменено, за да съответства на посоченото решение на Съвета.

               (4)

               Поради това Регламент (ЕО) № 314/2004 следва да бъде съответно изменен.

               (5)

               За да се гарантира, че предвидените в настоящия регламент мерки са ефективни, настоящият регламент трябва да влезе в сила в деня след публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 314/2004 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 септември 2013 година.

            За Комисията, от името на председателя,

            началникът на Службата за инструментите на външната политика

      (1)  ОВ L 55, 24.2.2004 г., стр. 1.

      (2)  ОВ L 42, 16.2.2011 г., стр. 6—23.

      ПРИЛОЖЕНИЕ
      Приложение III към Регламент (ЕО) № 314/2004 се изменя, както следва:
      В категорията „II. Образувания“ се заличава следното вписване:

                     „(11)

                     Zimbabwe Mining Development Corporation

                     90 Mutare Road, PO Box 2628, Harare, Zimbabwe.

                     Свързано с фракцията ZANU-PF в правителството. ZMDC попада в компетенциите на Министъра на мините и минното развитие от ZANU-PF.“


title: Регламент за изпълнение (ЕС) 2017/1269 на Комисията от 13 юли 2017 година за изменение на Регламент за изпълнение (ЕС) 2015/949 по отношение на заличаването на фъстъци с произход от Съединените американски щати от списъка с одобрените предекспортни проверки за афлатоксини (Текст от значение за ЕИП. )

text:
               14.7.2017

               BG

               Официален вестник на Европейския съюз

               L 183/9

         РЕГЛАМЕНТ ЗА ИЗПЪЛНЕНИЕ (ЕС) 2017/1269 НА КОМИСИЯТА
   от 13 юли 2017 година
   за изменение на Регламент за изпълнение (ЕС) 2015/949 по отношение на заличаването на фъстъци с произход от Съединените американски щати от списъка с одобрените предекспортни проверки за афлатоксини
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 23 от него,
   като има предвид, че:

               (1)

               С Регламент за изпълнение (ЕС) 2015/949 на Комисията (2) се одобряват предекспортните проверки за наличие на някои микотоксини, извършвани върху някои видове храни от някои трети страни.

               (2)

               В член 23 от Регламент (ЕО) № 882/2004 е предвидено, че могат да бъдат одобрявани специфични предекспортни проверки, които се извършват от трета страна по отношение на фуражите и храните непосредствено преди осъществяването на експорт за Европейския съюз, за да се направи проверка на съответствието на експортираните продукти с изискванията на Съюза. Такова одобрение може да бъде предоставено на трета страна само ако одит, извършен от Европейския съюз, е показал, че фуражите или храните, изнасяни за Европейския съюз, отговарят на изискванията на Съюза или на равностойни изисквания и че контролът, извършван в третата страна преди експедиране, се счита за достатъчно ефективен и ефикасен, за да замени или намали проверките на документите, проверките за идентичност и физическите проверки, предвидени в законодателството на ЕС. През 2008 г. ЕС предостави такова одобрение на предекспортните проверки, извършвани от органите на Съединените американски щати (САЩ), за афлатоксини във фъстъци.

               (3)

               От средата на 2016 г. се наблюдава увеличаване на случаите на несъответствие по отношение на наличието на афлатоксини във фъстъци с произход от САЩ. Органите на САЩ бяха уведомени за това и поеха задължения за коригиране на положението. Трябва да се отбележи обаче, че положението не се е подобрило.

               (4)

               Поради това може да се заключи, че условията, довели до одобряването на предекспортните проверки, вече не са изпълнени и следователно е целесъобразно фъстъците с произход от САЩ да бъдат заличени от списъка с одобрени предекспортни проверки. Регламент за изпълнение (ЕС) 2015/949 следва да бъде съответно изменен.

               (5)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент за изпълнение (ЕС) 2015/949 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 юли 2017 година.

            За Комисията

            Председател

         Jean-Claude JUNCKER

      (1)  ОВ L 165, 30.4.2004 г., стр. 1.

      (2)  Регламент за изпълнение (ЕС) 2015/949 на Комисията от 19 юни 2015 г. за одобряване на предекспортните проверки за наличие на някои микотоксини, извършвани върху някои видове храни от някои трети страни (ОВ L 156, 20.6.2015 г., стр. 2).

      ПРИЛОЖЕНИЕ
      В приложение I към Регламент за изпълнение (ЕС) 2015/949 се заличава следното вписване:

                     Храни

                     Код по КН

                     Подразделение по ТАРИК

                     Държава на произход

                     Микотоксин

                     Честота на физическите проверки при внос (%)

                                 „—

                                 Фъстъци, с черупки

                                 —

                              1202 41 00

                     Съединените американски щати

                     Афлатоксини

                     < 1“

                                 —

                                 Фъстъци, без черупки

                                 —

                              1202 42 00

                                 —

                                 Фъстъци, приготвени или консервирани по друг начин

                                 —

                                 2008 11 91 ; 2008 11 96 ; 2008 11 98


title: Регламент за изпълнение (ЕС) № 643/2011 на Комисията от 1 юли 2011 година за изменение на Регламент (ЕС) № 642/2010 по отношение на вносните мита за соргото и ръжта

text:
               2.7.2011

               BG

               Официален вестник на Европейския съюз

               L 175/1

         РЕГЛАМЕНТ ЗА ИЗПЪЛНЕНИЕ (ЕС) № 643/2011 НА КОМИСИЯТА
   от 1 юли 2011 година
   за изменение на Регламент (ЕС) № 642/2010 по отношение на вносните мита за соргото и ръжта
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 143 във връзка с член 4 от него,
   като има предвид, че:

               (1)

               В член 5, параграф 4 от Регламент (ЕС) № 642/2010 на Комисията от 20 юли 2010 година относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (2) се предвижда представителните вносни цени CIF за ечемика да се прилагат за изчисляването на вносните мита за соргото и ръжта.

               (2)

               Развитието на пазара за ечемик и слабото значение на САЩ на световния пазар на този продукт обуславят невъзможността ечемикът да продължи да бъде използван за определяне на прогнозни стойности за пазара на соргото. Също така информационните източници на пазара на соргото са или прекалено малко, или недостатъчно надеждни, за да служат за основа при определянето на вносните мита на този продукт. Освен това от наличните данни става ясно, че цените на соргото и на царевицата, изнасяни от САЩ, са много близки. Следователно е целесъобразно за изчисляването на цената на соргото да се прилагат представителните вносни цени CIF за царевицата. Също така следва да се поддържа съществуващото понастоящем равенство между митата за ръжта и тези, приложими за соргото.

               (3)

               Регламент (ЕС) № 642/2010 следва да бъде съответно изменен.

               (4)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 642/2010 се изменя, както следва:

               1.

               Член 5 се изменя, както следва:

                           а)

                           уводната фраза в параграф 1 се заменя със следния текст:
                           „За определяне на представителните вносни цени CIF, посочени в член 136, параграф 2 от Регламент (ЕО) № 1234/2007, следните елементи се използват за висококачествената обикновена пшеница, твърдата пшеница и царевицата, посочени в член 2, параграф 1 от настоящия регламент:“

                           б)

                           параграф 4 се заменя със следния текст:
                           „4.   Представителните вносни цени CIF за твърда пшеница, висококачествена обикновена пшеница и царевица представляват сумата от компонентите, посочени в параграф 1, букви а), б) и в). Представителните вносни цени CIF за соргото и ръжта са тези, изчислени за царевицата.“

               2.

               Приложение III се заменя с текста от приложението към настоящия регламент.

         Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 юли 2011 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 187, 21.7.2010 г., стр. 5.

      ПРИЛОЖЕНИЕ

            „ПРИЛОЖЕНИЕ III

               Борси за котировка и референтни сортове

                        Продукт

                        Обикновена пшеница

                        Твърда пшеница

                        Царевица

                        Стандартно качество

                        Високо

                        Референтен сорт (тип и степен), който се взема предвид за борсовата котировка

                        Hard Red Spring № 2

                        Hard Amber Durum № 2

                        Yellow Corn № 3

                        Борсова котировка

                        Minneapolis
                        Grain Exchange

                        Minneapolis
                        Grain Exchange (1)

                        Chicago Board of Trade

         (1)  При липса на котировка, позволяваща изчисляването на представителната вносна цена CIF, се използват котировките FOB, които са публично достъпни в Съединените американски щати.“


title: Регламент за изпълнение (ЕС) 2015/592 на Комисията от 14 април 2015 година за одобрение на изменение, което не е несъществено, в спецификацията на название, вписано в Регистъра на защитените наименования за произход и на защитените географски указания [Presunto de Barrancos/Paleta de Barrancos (ЗНП)]

text:
               16.4.2015

               BG

               Официален вестник на Европейския съюз

               L 99/4

         РЕГЛАМЕНТ ЗА ИЗПЪЛНЕНИЕ (ЕС) 2015/592 НА КОМИСИЯТА
   от 14 април 2015 година
   за одобрение на изменение, което не е несъществено, в спецификацията на название, вписано в Регистъра на защитените наименования за произход и на защитените географски указания [Presunto de Barrancos/Paleta de Barrancos (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Португалия за одобрение на изменение в спецификацията на защитеното наименование за произход „Presunto de Barrancos“, регистрирано по силата на Регламент (ЕО) № 2400/96 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (3) заявлението за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Presunto de Barrancos“/„Paleta de Barrancos“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 април 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 2400/96 на Комисията от 17 декември 1996 г. относно вписването на определени наименования в „Регистър на защитените наименования за произход и защитените географски указания“, предвиден в Регламент (ЕИО) № 2081/92 на Съвета относно защитата на географски указания и наименования за произход на земеделски и хранителни продукти (ОВ L 327, 18.12.1996 г., стр. 11).

      (3)  ОВ C 432, 2.12.2014 г., стр. 16.


title: Регламент за изпълнение (ЕС) № 166/2014 на Комисията от 17 февруари 2014 година за изменение на Регламент (ЕО) № 798/2008 по отношение на изискванията за сертифициране при внос в Съюза на месо от щраусови птици, отглеждани в стопанства, за консумация от човека и по отношение на вписванията за Израел и Южна Африка в списъка на третите страни и територии  текст от значение за ЕИП

text:
               22.2.2014

               BG

               Официален вестник на Европейския съюз

               L 54/2

      РЕГЛАМЕНТ ЗА ИЗПЪЛНЕНИЕ (ЕС) № 166/2014 НА КОМИСИЯТА

   от 17 февруари 2014 година
   за изменение на Регламент (ЕО) № 798/2008 по отношение на изискванията за сертифициране при внос в Съюза на месо от щраусови птици, отглеждани в стопанства, за консумация от човека и по отношение на вписванията за Израел и Южна Африка в списъка на третите страни и територии
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, първа алинея, член 8, точки 3 и 4 и член 9, параграф 2, буква б) от нея,
   като има предвид, че:

               (1)

               В Регламент (ЕО) № 798/2008 на Комисията (2) е предвидено, че някои стоки се внасят в Съюза и преминават транзитно през него само от трети страни, територии, зони или компартменти, изброени в таблицата в част 1 от приложение I към посочения регламент. В него се определят и изискванията за ветеринарно сертифициране на такива стоки. При посочените изисквания се взема предвид фактът дали поради статуса на въпросните трети страни, територии, зони или компартменти по отношение на болести се прилагат специфични условия или се изискват допълнителни гаранции. Специфичните условия и допълнителните гаранции, на които трябва да отговарят тези стоки, са посочени в част 2 на приложение I към Регламент (ЕО) № 798/2008.

               (2)

               В глава III от Регламент (ЕО) № 798/2008 са предвидени също така условията, при които дадена трета страна, територия, зона или компартмент се считат за свободни от високопатогенна инфлуенца по птиците (HPAI), и изискванията за ветеринарно сертифициране в това отношение за стоки, предназначени за внос в Съюза.

               (3)

               Огнища на HPAI от подвида H5N2 са регистрирани в Южна Африка в стопанства за щраусови птици в зона с голяма гъстота на стопанствата за щраусови птици през 2004 г., 2006 г. и след април 2011 г. Поради това вносът на някои стоки от щраусови птици, включително месо от щраусови птици, отглеждани в стопанства, понастоящем е ограничен чрез Регламент (ЕО) № 798/2008, изменен с Регламент за изпълнение (ЕС) № 536/2011 на Комисията (3). В момента Южна Африка не е в състояние да декларира статус на страна, свободна от HPAI.

               (4)

               Отглеждането на щраусовите птици на открито поставя особени предизвикателства по отношение на възможното въвеждане на вируси на инфлуенцата по птиците в щраусовите стада, по-специално от птици от дивата фауна. В сътрудничеството със стопанските субекти, ангажирани с отглеждането на щраусови птици, южноафриканският компетентен орган разработи специална система за добив на щраусово месо от щраусови птици, отглеждани в регистрирани затворени стопанства за щраусови птици, одобрени от компетентния орган.

               (5)

               Тези стопанства са обект на официален контрол и строги правила за биологична сигурност, като се упражнява контрол над движението и се извършват лабораторни изследвания. Освен това се осъществява надзор за инфлуенца по птиците в стопанствата за щраусови и за домашни птици в определен радиус около регистрираните затворени стопанства за щраусови птици и на територията на цяла Южна Африка. При определянето на тези изисквания бяха надлежно отчетени препоръките на ветеринарния екип за извънредни ситуации на Общността (CVET), който проведе мисия в Южна Африка през 2011 г.

               (6)

               Преди обявяването на цялата територия на страната за свободна от HPAI и с оглед осигуряване на по-добри гаранции за безопасността на щраусовото месо, предназначено за бъдещ внос в Съюза, на 5 май 2013 г. Южна Африка представи своето ревизирано предложение относно системата на регистрираните затворени стопанства за отглеждане на щраусови птици, като поиска разрешение за внос в Съюза на щраусово месо, добито от щрауси, отглеждани в такива стопанства.

               (7)

               Предложението беше оценено от експерти на Комисията и от държавите членки, като те стигнаха до заключението, че създадената от Южна Африка система следва да осигури задоволителни гаранции за вноса в Съюза на щраусово месо, добито от щраусови птици, отглеждани в такива стопанства, по отношение на възможния риск, който представлява вирусът на HPAI.

               (8)

               В част 2 от приложение I към Регламент (ЕО) № 798/2008 следва да бъде определено ново специфично условие „H“, чрез което да се предвидят специфични гаранции за безопасността на месото от отглеждани в стопанства щрауси за консумация от човека, когато то е добито от щрауси, произхождащи от регистрирано затворено стопанство, включително гаранции във връзка с възможни бъдещи огнища на HPAI, които следва да се прилагат на територията на цяла Южна Африка. Това специфично условие следва също да се включи в образеца на ветеринарен сертификат за месо от щраусови птици, отглеждани в стопанства, за консумация от човека.

               (9)

               В част 1 от приложение I към Регламент (ЕО) № 798/2008 в момента във вписването за Израел са посочени пет различни кода — от IL-0 до IL-4, които отговарят на части от територията на страната, за която е приложена регионализация след предишни случаи на огнища на HPAI в страната. След получено искане от Израел и като се отчита, че месото от домашни птици, щраусови птици или пернат дивеч (POU, RAT и WGM), добито през периодите на ограничение, вече не е в обращение на пазара, различните зони следва да бъдат консолидирани, а вписването за Израел — съответно изменено. С оглед на пазарната прозрачност и в съответствие с международното публично право следва да се уточни, че териториалният обхват на сертификатите се ограничава до територията на Държавата Израел с изключение на териториите, които са под израелско управление от юни 1967 г., а именно Голанските възвишения, ивицата Газа, Източен Йерусалим и останалата част от Западния бряг.

               (10)

               Поради това Регламент (ЕО) № 798/2008 следва да бъде съответно изменен.

               (11)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 798/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 февруари 2014 година.

            За Комисията

            Председател

         José Manuel BARROSO

      (1)  ОВ L 18, 23.1.2003 г., стр. 11.

      (2)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).

      (3)  Регламент за изпълнение (ЕС) № 536/2011 на Комисията от 1 юни 2011 г. за изменение на приложение II към Решение 2007/777/ЕО и приложение I към Регламент (ЕО) № 798/2008 по отношение на вписванията за Южна Африка в списъците на трети страни или части от тях (ОВ L 147, 2.6.2011 г., стр. 1).

      ПРИЛОЖЕНИЕ
      Приложение I към Регламент (ЕО) № 798/2008 се изменя, както следва:

                  1)

                  Част 1 се изменя, както следва:

                              а)

                              Вписването „Израел - IL“ се заменя със следното:

                                          „IL – Израел(6)

                                          IL – 0

                                          Цялата страна

                                          SPF

                                          BPR, BBP, DOR, DOC, HER, HEP, SRP

                                          N

                                          A

                                          S5, ST1

                                          POU, RAT

                                          WGM

                                          VIII

                                          EP, E

                                          S4“

                              б)

                              Вписването „ZA- Южна Африка“ се заменя със следното:

                                          „ZA – Южна Африка

                                          ZA – 0

                                          Цялата страна

                                          SPF

                                          EP, E

                                          S4“

                                          BPR

                                          I

                                          P2

                                          9.4.2011 г.

                                          A

                                          DOR

                                          II

                                          HER

                                          III

                                          RAT

                                          VII

                                          P2
                                          H

                                          9.4.2011 г.

                                          A

                              в)

                              Добавя се следната бележка под линия:

                                          „(6)

                                          Разбиран по-надолу като Държавата Израел, с изключение на териториите под израелско управление от юни 1967 г., а именно Голанските възвишения, ивицата Газа, Източен Йерусалим и останалата част от Западния бряг.“

                  2)

                  Част 2 се изменя, както следва:

                              а)

                              В частта „Специфични условия“ след специфично условие L се добавя следното:
                              „H: Предоставени са гаранции, че месото от щраусови птици, отглеждани в стопанства, за консумация от човека (RAT), е получено от щраусови птици, произхождащи от регистрирано затворено стопанство за щраусови птици, одобрено от компетентния орган на третата страна. В случай на огнище на HPAI вносът на това месо може да продължи да бъде разрешен, ако то е добито от щраусови птици, произхождащи от регистрирано затворено стопанство за щраусови птици, свободно от HPAI, когато в радиус от 100 km около стопанството, включващи при необходимост и територията на съседна страна, не е имало огнища на HPAI поне през последните 30 дни и което няма епидемиологична връзка със стопанство за щраусови или домашни птици, в което през последните 30 дни е открито наличие на HPAI.“

                              б)

                              Образецът на ветеринарен сертификат за месо от щраусови птици, отглеждани в стопанства, за консумация от човека (RAT), се заменя със следното:
                              „Образец на ветеринарен сертификат за месо от щраусови птици, отглеждани в стопанства, за консумация от човека (RAT)


title: Регламент за изпълнение (ЕС) 2015/243 на Комисията от 13 февруари 2015 година за изменение на приложение I към Регламент (ЕО) № 798/2008 по отношение на вписването за Съединените щати в списъка на третите държави, територии, зони или компартменти, от които са разрешени вносът и транзитът през Съюза на някои стоки от домашни птици, във връзка с високопатогенната инфлуенца по птиците  Текст от значение за ЕИП

text:
               17.2.2015

               BG

               Официален вестник на Европейския съюз

               L 41/5

         РЕГЛАМЕНТ ЗА ИЗПЪЛНЕНИЕ (ЕС) 2015/243 НА КОМИСИЯТА
   от 13 февруари 2015 година
   за изменение на приложение I към Регламент (ЕО) № 798/2008 по отношение на вписването за Съединените щати в списъка на третите държави, територии, зони или компартменти, от които са разрешени вносът и транзитът през Съюза на някои стоки от домашни птици, във връзка с високопатогенната инфлуенца по птиците
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение от член 8, както и член 8, параграф 1, първа алинея, член 8, параграф 4 и член 9, параграф 4, буква в) от нея,
   като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1, член 24, параграф 2 и член 25, параграф 2 от нея,
   като има предвид, че:

               (1)

               В Регламент (ЕО) № 798/2008 на Комисията (3) се определят изисквания за ветеринарно сертифициране при внос и транзит през територията на Съюза, включително съхраняването по време на транзит, на месо и продукти от домашни птици („стоките“). В него се предвижда, че стоките могат да бъдат внасяни на територията на Съюза и да преминават транзитно през нея само от третите държави, територии, зони или компартменти, изброени в колони 1 и 3 от таблицата в част 1 от приложение I към регламента.

               (2)

               В Регламент (ЕО) № 798/2008 също така се установяват условията, при които дадена трета държава, територия, зона или компартмент следва да се смятат за свободни от високопатогенна инфлуенца по птиците.

               (3)

               Съединените щати фигурират в част 1 от приложение I към Регламент (ЕО) № 798/2008 като трета държава, от която вносът и транзитът на посочените стоки през територията на Съюза са разрешени за цялата ѝ територия.

               (4)

               В споразумение между Съюза и Съединените щати (4) („споразумението“) се предвижда незабавно взаимно признаване на мерките за регионализация в случай на възникване на огнища на болест в Съюза или в Съединените щати.

               (5)

               На 19 декември 2014 г. Съединените щати потвърдиха наличието на високопатогенна инфлуенца по птиците от подтип H5N8 в стопанство за домашни птици в окръг Дъглас (Douglas County) в щата Орегон, а на 3 януари 2015 г. — на високопатогенна инфлуенца по птиците от подтип H5N2 в стопанство за домашни птици в щата Вашингтон. От това следва, че цялата територия на посочената трета държава вече не може да се разглежда като свободна от въпросната болест. Ветеринарните органи на Съединените щати незабавно са преустановили издаването на ветеринарни сертификати от цялата територия на държавата за пратки, съдържащи стоки от домашни птици, които са предназначени за внос в Съюза и транзит през него. С оглед на борбата с високопатогенната инфлуенца по птиците и ограничаването на нейното разпространение Съединените щати са приложили мерки за унищожаване на птиците.

               (6)

               Комисията извърши оценка на предоставената от Съединените щати информация за епидемиологичната обстановка в държавата и за мерките, предприети за предотвратяване на по-нататъшното разпространение на високопатогенната инфлуенца по птиците. Въз основа на тази оценка, на установените в споразумението ангажименти и на предоставените от Съединените щати гаранции е целесъобразно да се допусне, че свеждането на ограниченията за въвеждането на стоки в Съюза до засегнатия от високопатогенна инфлуенца по птиците регион в щата Орегон и до цялата територия на щата Вашингтон, по отношение на които ветеринарните органи на Съединените щати са наложили ограничения поради настоящото наличие на огнища, би следвало да е достатъчна мярка за посрещане на рисковете, свързани с въвеждането на стоките в Съюза. В резултат на това вписването за Съединените щати в списъка в част 1 от приложение I към Регламент (ЕО) № 798/2008 следва да се измени по такъв начин, че да се отчете регионализацията на посочената трета държава във връзка с настоящото наличие на огнища на високопатогенна инфлуенца по птиците.

               (7)

               Поради това приложение I към Регламент (ЕО) № 798/2008 следва да бъде съответно изменено.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Част 1 от приложение I към Регламент (ЕО) № 798/2008 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 февруари 2015 година.

            За Комисията

            Председател

         Jean-Claude JUNCKER

      (1)  ОВ L 18, 23.1.2003 г., стр. 11.

      (2)  ОВ L 343, 22.12.2009 г., стр. 74.

      (3)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).

      (4)  Споразумение между Европейската общност и правителството на Съединените американски щати относно санитарните мерки за защитата на общественото здраве и здравето на животните при търговията с живи животни и животински продукти, одобрено от името на Общността с Решение 1998/258/ЕО на Съвета (ОВ L 118, 21.4.1998 г., стр. 1).

      ПРИЛОЖЕНИЕ
      В част 1 от приложение I към Регламент (ЕО) № 798/2008 вписването за Съединените щати се заменя със следното:

                     Код по ISO и име на третата държава или територия

                     Код на третата държава, територия, зона или компартмент

                     Описание на третата държава, територия, зона или компартмент

                     Ветеринарен сертификат

                     Специални условия

                     Специални условия

                     Статус на наблюдението по отношение на инфлуенцата по птиците

                     Ваксинационен статус по отношение на инфлуенцата по птиците

                     Статус по отношение на контрола на Salmonella (7)

                     Образец/образци

                     Допълнителни гаранции

                     Крайна дата (1)

                     Начална дата (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „US — Съединени щати

                     US-0

                     Цялата страна

                     SPF

                     EP, E

                     S4

                     US-1

                     Регион в Съединените щати, който не обхваща територия US-2

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1“

                     WGM

                     VIII

                     POU, RAT

                     N

                     US-2

                     Регион в Съединените щати, съответстващ на окръг Дъглас в щат Орегон, и цялата територия на щат Вашингтон

                     WGM

                     VIII

                     P2

                     19.12.2014 г.

                     POU, RAT

                     N
                     P2